ئەساسنز کرید ئۆدیسی

**ئەساسنز کرید ئۆدیسی** (بە ئینگلیزی: Assassin's Creed Odyssey) یارییەکی کایەی ڕۆڵگێڕانی شەڕکەرە لەلایەن یوبی سۆفت کویبەک گەشەی پێدراوە و لەلایەن یوبی سۆفت بڵاوکراوەتەوە. یانزەیەمین بەشی زنجیرەی ئەساسنز کریدە و دوابەدوای یاری *ئەساسنز کرید ئۆرجینز* بڵاوکراوەتەوە. ڕوداوەکانی یارییەکە دەگەڕێنەوە بۆ ساڵانی ٤٣١–٤٢٢ی پێش زاین، چیرۆکی یارییەکە باسی میتۆلۆژیای یۆنانیی شەڕی پێلۆپۆنیسۆس دەکات لە نێوان ئەسینا و سپارتا، یاریکەر جڵەوی شەڕکەری بەکرێگیراو لە یۆنانی کۆن دەگرێتە دەست کە بە دوو کارەکتەری جیاوز *(ئەلێکسیۆس و کاسەندرا)* دەردەکەوێت، لە ھەردوو بەرەی ململانێکە دەجەنگێت بۆ دۆزینەوە و یەکخستنەوەی خێزانەکەی.

*ئەساسنز کرید ئۆدیسی* لە ٥ی تشرینی یەکەم ٢٠١٨ بڵاوکرایەوە بۆ سەکۆکانی مایکرۆسۆفت ویندۆز، پلەی ستەیشن ٤، ئێکس بۆکس وەن و نینتێندۆ سویچ.

## چیرۆک
ڕوداوەکانی ناو یارییەکە دەگەڕێنەوە بۆ ساڵانی ٤٣١ی پێش زاین لە ماوەی شەڕی پێلۆپۆنیسۆس، جەنگەکە لەنێوان دوو لایەنی زۆر گەورە و بەھێزە کە سپارتا و ئەسینایە. یارییەکە باس لە جەنگاوەرێکی بەکرێگیراو دەکات بەناو ئەلێکسیۆس (یان کاسەندرا، ھەڵبژاردنی ھەریەکێکیان بەپێ خواستی یاریکەرە) کە شەڕکەرێکی سپارتانە و لە ھەردوو لایەنی شەڕەکە ڕۆڵدەبینێت کە لایەنی یەکەم سپارتا و لایەنی دووەم ئەسینایە، کارەکتەری ئەم یارییە بەھۆی ڕوداوێکەوە خێزانەکەی لێک پەرتەوازە بوە و ھەوڵی گەڕان و دۆزینەوە و یەکخستنەوەی ئەندامانی خێزانەکەی دەدات، لەم نێوەندەشدا یاریکەر چاوی بە چەندنین کەسایەتێکی میژوویی دەکەوێت وەک سوقرات، ئەفلاتوون، میژوونووس ھێرۆدۆت و سەرکردەکانی ئەسینا کلیون و پێریکلس، کە کەسایەتییەکانیان لەسەر شیوازی مێژوویی ڕاستەقینە وەرگیراوە.

## یاریکردن
یاریکەر ڕۆڵی جەنگاوەرێکی بەتوانا دەگێڕێت و ھەردوو کارەکتەر (ئەلێکسیۆس و کاسەندرا) ھەمان چیرۆکیان لە یارییەکە ھەیە بەڵام کەسایەتیان جیاوازە، لە ھەر ئەرکێکی ناو یارییەکە چەندین دیالۆگ و داواکاری دێتە پێش کە یاریکەر خۆی ھەڵیاندەبژێرێت، ھەڵبژاردنی ھەر دیالۆگێک وادەکات کە یارییەکە بەو شێوەیە بڕوات کە یاریکەر ھەڵیبژاردووە، یارییەکە بە ٩ شێوازی جیاواز کۆتایی دێت و ھەر کۆتاییێکیش پەیوەندی بەو بژاردانەوە ھەیە کە یاریکەر ھەڵیبژاردووە. یارییەکە خاوەنی نەخشەیەکی گەورە و ڕەنگینە بەجۆرێک یاریکەر ھەر ناوچەیەکی بوێت دەتوانێت بۆی بچیت و بەپێی ئاست(ڵیڤڵ)ـی یاریکەر دەتوانێت شەڕی تێدابکات، یارییەکە شەڕی وشکانی و شەڕی سەر کەشتی و ناو ئاو لەخۆی دەگڕیت. وردەکارییەکی زۆر لە ھەر ناوچەیەک لە ناوچەکانی ناو یارییەکە بەکارھاتووە و ژمارەیەکی زۆر ئاژەڵ لەو یارییەدا بوونیان ھەیە بەجۆڕێک کە بەپێی سیستەمێک لەگەڵ خەڵکی ناوچەکە پێکەوە دەژین وەک ئەوەی بەڕاستی ھەست بە ژیانی ئەو سەردەمە مێژوویییە بکەی. شێوزی جەنگین و شەڕکردنی یاریکەر بەشیوەیەکی ئاکشن و ورد دروستکراوە بەجۆرێک چەندین تایبەتمەندی و جوڵەی جیاواز ھەن کە یاریکەر دەتوانێت بیانکاتەوە و بەکاریانبھێنیت، کە چێژێکی زیاتر و ڕاستەقینە تر بە یارییەکە دەبەخشێت.

## سەرچاوەکان
* بعد التوقف لمدة عام کامل فی سلسلة Assassin’s Creed لإصدار Origins صدر الجزء الأخیر Assassin’s Creed Odyssey بعد سنة واحدة دون الانتظار المطول لە ڕێکەوتی ٢٤ی تشرینی یەکەم ٢٠٢٠ ھێنراوە.
* 5 حقائق حول لعبة Assassin’s Creed Odyssey تعرف علیھا قبل شرائھا.. لە ڕێکەوتی ٢٤ی تشرینی یەکەم ٢٠٢٠ ھێنراوە.
* ویکیپیدیای عەرەبی؛ أساسنز كريد أوديسي
* ویکیپیدیای ئینگلیزی؛ ''Assassin's Creed Odyssey''

## بەستەرە دەرەکییەکان

* 

*
پۆل:کایە ڤیدیۆییەکان
پۆل:کایە ڤیدیۆییەکانی ٢٠١٨
پۆل:گەمەکانی ئێکس بۆکس وان
پۆل:گەمەکانی پلەی ستەیشن ٤
پۆل:گەمەکانی ویندۆز
پۆل:گەمەکانی یوبیسۆفت
پۆل:یاری بنیادنراو لەسەر ڕوداوە مێژووییە کۆنەکان
پۆل:یاری ڤیدۆیی تاکە کەسی
پۆل:یاری ڤیدیۆیی جیھانی کراوە
پۆل:کایە ئەلیکترۆنییەکانی پەیوەست بە کۆمەڵگەی پەلکەزێڕینە
پۆل:یارییەکانی پلەی ستەیشن ٤
پۆل:یارییەکانی ویندۆز
پۆل:کایە ڤیدیۆیییە تاک-یاریزانەکان
پۆل:یارییە ڤیدیۆییە دزێوەکان
پۆل:کایە ڤیدیۆیییەکان بە بەشداریی کەسایەتیی سەرەکیی مێ
پۆل:کایە ڤیدیۆیییە ڕۆڵگێڕانە ئەکشنەکان
پۆل:کایەکانی نینتێندۆ سویچ
پۆل:کایە بەرزکراوەکانی پلەیستەیشن ٤ پرۆ
پۆل:کایەکانی ستادیا
پۆل:ئەو کایە ڤیدیۆیییانەی لە کەنەدا پەرەیان پێدراوە
پۆل:کایەکانی ئێکس بۆکس کڵاود گەیمینگ
پۆل:کایە بەرزکراوەکانی ئێکس بۆکس وەن ئێکس